CELEX: 32014D0199
Language: el
Date: 2014-04-09 00:00:00
Title: 2014/199/ΕΕ: Εκτελεστική απόφαση της Επιτροπής, της 9ης Απριλίου 2014 , για την τροποποίηση των παραρτημάτων της εκτελεστικής απόφασης 2011/630/ΕΕ όσον αφορά τις απαιτήσεις υγειονομικού ελέγχου σχετικά με τον καταρροϊκό πυρετό του προβάτου και την επιζωοτική αιμορραγική νόσο [κοινοποιηθείσα υπό τον αριθμό C(2014) 2256]  Κείμενο που παρουσιάζει ενδιαφέρον για τον ΕΟΧ

11.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/56
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Απριλίου 2014
   για την τροποποίηση των παραρτημάτων της εκτελεστικής απόφασης 2011/630/ΕΕ όσον αφορά τις απαιτήσεις υγειονομικού ελέγχου σχετικά με τον καταρροϊκό πυρετό του προβάτου και την επιζωοτική αιμορραγική νόσο
   [κοινοποιηθείσα υπό τον αριθμό C(2014) 2256]
   (Κείμενο που παρουσιάζει ενδιαφέρον για τον ΕΟΧ)
   (2014/199/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (1), και ιδίως το άρθρο 8 παράγραφος 1, το άρθρο 10 παράγραφος 2 πρώτο εδάφιο και το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Το παράρτημα I της εκτελεστικής απόφασης 2011/630/ΕΕ της Επιτροπής (2) καθορίζει έναν κατάλογο τρίτων χωρών ή τμημάτων τους από τα οποία τα κράτη μέλη επιτρέπουν εισαγωγές σπέρματος κατοικίδιων βοοειδών («σπέρμα»). Το παράρτημα II μέρος 1 τμήμα Α της εκτελεστικής απόφασης καθορίζει το υπόδειγμα υγειονομικού πιστοποιητικού για εισαγωγές προς και διαμετακομίσεις μέσω της Ένωσης σπέρματος που αποστέλλεται από το κέντρο συλλογής σπέρματος, στο οποίο έγινε η συλλογή του σπέρματος. Το τμήμα Γ του μέρους 1 του εν λόγω παραρτήματος II καθορίζει το υπόδειγμα υγειονομικού πιστοποιητικού για εισαγωγές προς και διαμετακομίσεις μέσω της Ένωσης σπέρματος που αποστέλλεται από κέντρο αποθήκευσης σπέρματος.
            
         
               (2)
            
            
               Στον κατάλογο τρίτων χωρών ή τμημάτων τους από τα οποία τα κράτη μέλη επιτρέπουν εισαγωγές σπέρματος στο παράρτημα I της εκτελεστικής απόφασης 2011/630/ΕΕ, η περιγραφή πρόσθετων εγγυήσεων για την Αυστραλία και τις Ηνωμένες Πολιτείες πρέπει να τροποποιηθεί για να λάβει υπόψη τις τροποποιήσεις που έγιναν στις προϋποθέσεις για την επιζωοτική αιμορραγική νόσο (EHD) στα σημεία II.5.4.1. και II.5.4.2. της υγειονομικής πιστοποίησης στο μέρος II του υποδείγματος υγειονομικού πιστοποιητικού που ορίζεται στο παράρτημα II μέρος 1 τμήμα Α της εν λόγω απόφασης.
            
         
               (3)
            
            
               Συνεπώς, το παράρτημα I της εκτελεστικής απόφασης 2011/630/ΕΕ θα πρέπει να τροποποιηθεί αναλόγως.
            
         
               (4)
            
            
               Τα υποδείγματα υγειονομικών πιστοποιητικών που καθορίζονται στο παράρτημα II μέρος 1 τμήματα A και Γ της εκτελεστικής απόφασης 2011/630/ΕΕ καταρτίζονται σύμφωνα με την απόφαση 2007/240/ΕΚ της Επιτροπής (3), σε μορφή συμβατή με το ενοποιημένο μηχανογραφικό κτηνιατρικό σύστημα (TRACES) που ορίζεται με την απόφαση 2003/623/ΕΚ της Επιτροπής (4) και αποτελείται από περιγραφή της αποστολής στο μέρος I και την υγειονομική πιστοποίηση στο μέρος II.
            
         
               (5)
            
            
               Καθώς, σύμφωνα με το άρθρο 2 παράγραφος 1 στοιχείο γ) σημεία i) και iii) της εκτελεστικής απόφασης 2011/630/ΕΕ, τα υποδείγματα υγειονομικών πιστοποιητικών που παρατίθενται στο παράρτημα II μέρος 1 τμήμα Α και τμήμα Γ μπορούν να χρησιμοποιηθούν μόνο για αποστολές σπέρματος που αποστέλλονται αντίστοιχα από ένα μόνο κέντρο συλλογής ή αποθήκευσης σπέρματος, οι πληροφορίες στο σημείο I.11. του αντίστοιχου υποδείγματος υγειονομικού πιστοποιητικού θα πρέπει να αντιστοιχούν στο κέντρο συλλογής σπέρματος στο οποίο έγινε η συλλογή του σπέρματος ή στο κέντρο αποθήκευσης σπέρματος από το οποίο απεστάλη το σπέρμα. Συνεπώς, μόνον η ονομασία, η διεύθυνση και ο αριθμός έγκρισης ενός και μόνον κέντρου συλλογής ή αποθήκευσης σπέρματος θα πρέπει να αναφέρονται στα εν λόγω σημεία.
            
         
               (6)
            
            
               Η υγειονομική πιστοποίηση στο μέρος II του υποδείγματος υγειονομικού πιστοποιητικού, που παρατίθεται στο παράρτημα II μέρος 1 τμήμα Α της εκτελεστικής απόφασης 2011/630/ΕΕ παραθέτει πέντε εναλλακτικές προϋποθέσεις για τη δήλωση της απουσίας του καταρροϊκού πυρετού του προβάτου και τέσσερις εναλλακτικές προϋποθέσεις για τη δήλωση της απουσίας του ιού EHD σε σπερματοδότες ταύρους, συμπεριλαμβανομένων τριών καθεστώτων για τη δοκιμή των σπερματοδοτών ταύρων για EHD, που πρέπει να πιστοποιηθούν όταν το σπέρμα εισάγεται από την Αυστραλία, τον Καναδά και τις Ηνωμένες Πολιτείες. Επί του παρόντος επιτρέπεται να πιστοποιηθούν μόνο οι αποστολές σπέρματος που συλλέχθηκε από σπερματοδότες ταύρους που συμμορφώνονται με μία μόνο προϋπόθεση από αυτές που απαριθμούνται στην εν λόγω υγειονομική πιστοποίηση. Ωστόσο, ορισμένες αποστολές σπέρματος που αποστέλλονται στην Ένωση αποτελούνται από σπέρμα που συλλέγεται σε διαφορετικές χρονικές στιγμές από σπερματοδότες ταύρους που συμμορφώνονται με περισσότερες από μία από τις εν λόγω προϋποθέσεις.
            
         
               (7)
            
            
               Επιπλέον, το παράρτημα III τμήμα Β του κανονισμού (ΕΚ) αριθ. 1266/2007 της Επιτροπής (5) ορίζει ότι σπέρμα που προορίζεται για ενδοενωσιακό εμπόριο ή εξαγωγές σε τρίτη χώρα θα πρέπει να συλλέγεται από ζώα — σπερμαδότες που συμμορφώνονται με τουλάχιστον μία από τις προϋποθέσεις που παρατίθενται εκεί για τον καταρροϊκό πυρετό, η οποία θα πρέπει να καθορίζεται στο υγειονομικό πιστοποιητικό υπόδειγμα του οποίου παρατίθεται μεταξύ άλλων στο παράρτημα II μέρος 1 τμήμα Α της εκτελεστικής απόφασης 2011/630/ΕΕ.
            
         
               (8)
            
            
               Κατά συνέπεια, υπάρχει ανάγκη ενημέρωσης σχετικά με τις εν λόγω απαριθμούμενες προϋποθέσεις και τα εφαρμοζόμενα καθεστώτα δοκιμών των σπερματοδοτών ταύρων για καταρροϊκό πυρετό και EHD, καθώς και για τις ημερομηνίες στις οποίες πληρούνταν οι εν λόγω απαριθμούμενες προϋποθέσεις ή έγιναν οι δοκιμές σε ένα συγκεκριμένο σύνολο σωληναρίων σπέρματος η συλλογή του οποίου έγινε από ταυτοποιημένο σπερμαδότη ταύρο, όταν το εισαγόμενο σπέρμα αποστέλλεται στη συνέχεια σε κάποιο άλλο κράτος μέλος.
            
         
               (9)
            
            
               Καθώς και οι πέντε προϋποθέσεις για τη δήλωση της απουσίας του καταρροϊκού πυρετού και οι τέσσερις προϋποθέσεις για τη δήλωση της απουσίας EHD ορίζουν το ίδιο επίπεδο εγγυήσεων υγείας των ζώων, η διατύπωση του υγειονομικής πιστοποίησης στο μέρος II του υποδείγματος του υγειονομικού πιστοποιητικού που ορίζεται στο παράρτημα II μέρος 1 τμήμα Α της εκτελεστικής απόφασης 2011/630/ΕΕ θα πρέπει να τροποποιηθεί, ώστε να επιτραπούν εισαγωγές στην Ένωση και διαμετακόμιση μέσω της Ένωσης αποστολών σπέρματος του οποίου η συλλογή έγινε από σπερματοδότες ταύρους που συμμορφώνονται με περισσότερες από μία προϋποθέσεις. Περαιτέρω, η λεπτομερής πληροφόρηση σχετικά με τις προϋποθέσεις και τα εφαρμοζόμενα καθεστώτα δοκιμών θα πρέπει να συμπεριλαμβάνονται στο εν λόγω υπόδειγμα υγειονομικού πιστοποιητικού χωρίς, κατ' ανάγκη, να αυξηθούν οι διοικητικές επιβαρύνσεις.
            
         
               (10)
            
            
               Για να μειωθούν περαιτέρω οι διοικητικές επιβαρύνσεις για τον κτηνίατρο του κέντρου και για τον επίσημο κτηνίατρο, είναι σκόπιμο στο σημείο I.28. του υποδείγματος υγειονομικού πιστοποιητικού που παρατίθεται στο παράρτημα II μέρος 1 τμήμα Α της εκτελεστικής απόφασης 2011/630/ΕΕ, να αφαιρεθεί η πληροφόρηση σχετικά με τον αριθμό έγκρισης του κέντρου και να προβλεφθούν στο σημείο αυτό καταχωρίσεις για τη λεπτομερή περιγραφή της αποστολής όσον αφορά τους όρους που εφαρμόζονται για τον καταρροϊκό πυρετό και την EHD για το συγκεκριμένο σωληνάριο σπέρματος του οποίου η συλλογή έγινε σε συγκεκριμένη ημερομηνία από ταυτοποιημένο σπερματοδότη ταύρο.
            
         
               (11)
            
            
               Συνεπώς, το παράρτημα II της εκτελεστικής απόφασης 2011/630/ΕΕ θα πρέπει να τροποποιηθεί αναλόγως.
            
         
               (12)
            
            
               Συνεπώς, η εκτελεστική απόφαση 2011/630/ΕΕ πρέπει να τροποποιηθεί αναλόγως.
            
         
               (13)
            
            
               Για να αποφευχθούν διαταραχές του εμπορίου, θα πρέπει να επιτρέπεται η χρήση υγειονομικών πιστοποιητικών που έχουν εκδοθεί σύμφωνα με την εκτελεστική απόφαση 2011/630/ΕΕ, όπως αυτή είχε πριν από την εισαγωγή των τροποποιήσεων της παρούσας απόφασης, κατά τη διάρκεια μεταβατικής περιόδου και υπό ορισμένες προϋποθέσεις.
            
         
               (14)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα της εκτελεστικής απόφασης 2011/630/ΕΕ τροποποιούνται σύμφωνα με το παράρτημα της παρούσας απόφασης.
   Άρθρο 2
   Για μεταβατική περίοδο έως τις 31 Δεκεμβρίου 2014, τα κράτη μέλη επιτρέπουν τις εισαγωγές προς την Ένωση και τη διαμετακόμιση μέσω της Ένωσης αποστολών σπέρματος βοοειδών από τρίτες χώρες που συνοδεύονται από υγειονομικό πιστοποιητικό που έχει εκδοθεί το αργότερο στις 30 Νοεμβρίου 2014 σύμφωνα με το υπόδειγμα υγειονομικού πιστοποιητικού που ορίζεται στο παράρτημα II μέρος 1 τμήμα Α ή Γ της εκτελεστικής απόφασης 2011/630/ΕΕ πριν από την εισαγωγή των τροποποιήσεων της παρούσας απόφασης.
   Άρθρο 3
   Η παρούσα απόφαση αρχίζει να εφαρμόζεται από την 1η Ιανουαρίου 2015.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Απριλίου 2014.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10.
   
      (2)  Εκτελεστική απόφαση 2011/630/ΕΕ της Επιτροπής, της 20ής Σεπτεμβρίου 2011, σχετικά με τις εισαγωγές σπέρματος βοοειδών στην Ένωση (ΕΕ L 247 της 24.9.2011, σ. 32).
   
      (3)  Απόφαση 2007/240/ΕΚ του Συμβουλίου, της 16ης Απριλίου 2007, για τη θέσπιση νέων κτηνιατρικών πιστοποιητικών για την είσοδο στην Κοινότητα ζώντων ζώων, σπέρματος, εμβρύων, ωαρίων και προϊόντων ζωικής προέλευσης στο πλαίσιο των αποφάσεων 79/542/ΕΟΚ, 92/260/ΕΟΚ, 93/195/ΕΟΚ, 93/196/ΕΟΚ, 93/197/ΕΟΚ, 95/328/ΕΚ, 96/333/ΕΚ, 96/539/ΕΚ, 96/540/ΕΚ, 2000/572/ΕΚ, 2000/585/ΕΚ, 2000/666/ΕΚ, 2002/613/ΕΚ, 2003/56/ΕΚ, 2003/779/ΕΚ, 2003/804/ΕΚ, 2003/858/ΕΚ, 2003/863/ΕΚ, 2003/881/ΕΚ, 2004/407/ΕΚ, 2004/438/ΕΚ, 2004/595/ΕΚ, 2004/639/ΕΚ και 2006/168/ΕΚ (ΕΕ L 104 της 21.4.2007, σ. 37).
   
      (4)  Απόφαση 2003/623/ΕΚ της Επιτροπής, της 19ης Αυγούστου 2003, σχετικά με την ανάπτυξη ενός ενοποιημένου μηχανογραφικού κτηνιατρικού συστήματος επονομαζόμενου TRACES (ΕΕ L 216 της 28.8.2003, σ. 58).
   
      (5)  Κανονισμός (ΕΚ) αριθ. 1266/2007 της Επιτροπής, της 26ης Οκτωβρίου 2007, σχετικά με κανόνες εφαρμογής της οδηγίας 2000/75/ΕΚ του Συμβουλίου όσον αφορά την καταπολέμηση, την παρακολούθηση και την επιτήρηση του καταρροϊκού πυρετού του προβάτου και τους περιορισμούς στις μετακινήσεις ορισμένων ζώων ευπαθών ειδών (ΕΕ L 283 της 27.10.2007, σ. 37).
   
      ΠΑΡΑΡΤΗΜΑ
      Τα παραρτήματα της εκτελεστικής απόφασης 2011/630/ΕΕ τροποποιούνται ως εξής:
      
                  1.
               
               
                  Το παράρτημα I αντικαθίσταται από τα ακόλουθα:
                  
                     «ΠΑΡΑΡΤΗΜΑ I
                     Κατάλογος τρίτων χωρών ή τμημάτων τους από τα οποία τα κράτη μέλη επιτρέπουν εισαγωγές σπέρματος κατοικίδιων βοοειδών
                     
                                 Κωδικός ISO
                              
                              
                                 Ονομασία της τρίτης χώρας
                              
                              
                                 Παρατηρήσεις
                              
                           
                                 Περιγραφή περιοχής
                                 (εφόσον κρίνεται σκόπιμο)
                              
                              
                                 Συμπληρωματικές εγγυήσεις
                              
                           
                                 AU
                              
                              
                                 Αυστραλία
                              
                              
                                  
                              
                              
                                 Οι συμπληρωματικές εγγυήσεις σχετικά με τις δοκιμές που καθορίζονται στα σημεία II.5.4.1 και/ή II.5.4.2 του πιστοποιητικού στο παράρτημα II μέρος 1 τμήμα Α είναι υποχρεωτικές.
                              
                           
                                 CA
                              
                              
                                 Καναδάς (1)
                                 
                              
                              
                                 Περιοχή όπως περιγράφεται στο παράρτημα I μέρος 1 CA-1 του κανονισμού (ΕΕ) αριθ. 206/2010.
                              
                              
                                  
                              
                           
                                 CH
                              
                              
                                 Ελβετία (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Χιλή
                              
                              
                                  
                              
                              
                                  
                              
                           
                                 GL
                              
                              
                                 Γροιλανδία
                              
                              
                                  
                              
                              
                                  
                              
                           
                                 IS
                              
                              
                                 Ισλανδία
                              
                              
                                  
                              
                              
                                  
                              
                           
                                 NZ
                              
                              
                                 Νέα Ζηλανδία
                              
                              
                                  
                              
                              
                                  
                              
                           
                                 PM
                              
                              
                                 Σαιν Πιερ και Μικελόν
                              
                              
                                  
                              
                              
                                  
                              
                           
                                 US
                              
                              
                                 Ηνωμένες Πολιτείες
                              
                              
                                  
                              
                              
                                 Οι συμπληρωματικές εγγυήσεις σχετικά με τις δοκιμές που καθορίζονται στα σημεία II.5.4.1 και/ή II.5.4.2 του πιστοποιητικού στο παράρτημα II μέρος 1 τμήμα Α είναι υποχρεωτικές.
                              
                           
               
            
                  2.
               
               
                  Το παράρτημα II μέρος I τροποποιείται ως εξής:
                  
                              α)
                           
                           
                              Το τμήμα Α αντικαθίσταται ως εξής:
                              «ΤΜΗΜΑ A
                              
                                 Υπόδειγμα 1 — Υγειονομικό πιστοποιητικό που εφαρμόζεται για τις εισαγωγές στην Ένωση και τις διαμετακομίσεις μέσω της Ένωσης σπέρματος κατοικίδιων βοοειδών που συλλέχθηκε, υποβλήθηκε σε επεξεργασία και αποθηκεύτηκε σύμφωνα με την οδηγία 88/407/ΕΟΚ του Συμβουλίου και που απεστάλη από κέντρο συλλογής σπέρματος, στο οποίο έγινε η συλλογή του σπέρματος
                              
                              
                                 
                              
                                 
                              
                                 
                              
                                 
                           
                        
                              β)
                           
                           
                              Το τμήμα Γ αντικαθίσταται ως εξής:
                              «ΤΜΗΜΑ Γ
                              
                                 Υπόδειγμα 3 — Υπόδειγμα υγειονομικού πιστοποιητικού για τις εισαγωγές προς την Ένωση και τη διαμετακόμιση μέσω της Ένωσης σπέρματος κατοικίδιων βοοειδών που συλλέχθηκε, υπέστη επεξεργασία και αποθηκεύτηκε σύμφωνα με την οδηγία 88/407/ΕΟΚ του Συμβουλίου και αποθηκευμένου σπέρματος βοοειδών που συλλέχθηκε, υπέστη επεξεργασία και αποθηκεύτηκε πριν από τις 31 Δεκεμβρίου 2004 σύμφωνα με τις διατάξεις της οδηγίας 88/407/ΕΟΚ, οι οποίες ίσχυαν έως την 1η Ιουλίου 2004, και που έχει εισαχθεί μετά τις 31 Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ, και αποσταλεί από κέντρο αποθήκευσης σπέρματος
                              
                              
                                 
                              
                                 
                              
                                 
                           
                        
            
         (1)  Το υπόδειγμα πιστοποιητικού που πρέπει να χρησιμοποιείται για τις εισαγωγές από τον Καναδά ορίζεται στην απόφαση 2005/290/ΕΚ της Επιτροπής, της 4ης Απριλίου 2005, για τη θέσπιση απλοποιημένων πιστοποιητικών για την εισαγωγή σπέρματος βοοειδών και νωπού χοίρειου κρέατος από τον Καναδά και για την τροποποίηση της απόφασης 2004/639/ΕΚ (μόνο για το σπέρμα που συλλέγεται στον Καναδά). Η απόφαση αυτή θεσπίστηκε βάσει της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί των υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκαν με την απόφαση 1999/201/ΕΚ του Συμβουλίου.
      
         (2)  Τα υποδείγματα πιστοποιητικών που πρέπει να χρησιμοποιούνται για τις εισαγωγές από την Ελβετία ορίζονται στο παράρτημα Δ της οδηγίας 88/407/ΕΟΚ, με τις προσαρμογές που ορίζονται στο σημείο 4 του κεφαλαίου VII τμήμα B του προσαρτήματος 2 του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όπως εγκρίθηκε με την απόφαση 2002/309/ΕΚ, Ευρατόμ, του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία.».